Hvem er vi?
Hvordan blev vi, som vi er?
Som mennesker bruger vi vores liv på at forsøge at forstå os selv.
Men det kan føles, som om vi er for tæt på til at se klart.
Derfor elsker vi historier fra andre verdener.
Og chimpansernes verden minder på nogle måder meget om vores…
…og på andre dog så anderledes.
Den fortæller os afslørende historier.
Historier, der kun bliver stærkere, fordi de er virkelige.
NGOGO-SKOVEN I UGANDA
Ngogo-skoven er et stort område, der forbinder mange verdener.
Og midt i det område findes et blomstrende samfund.
Ngogo-chimpanserne.
Her hører denne nybagte mor og hendes unge hjemme.
CHIMPANSERNES RIGE
Chimpanser er vores nærmeste levende slægtninge.
Vi deler mere end 98 % af vores dna.
De er meget intelligente.
Og meget følelsesladede.
De kan blive over 60 år gamle,
og stadierne i deres liv minder om vores.
Hver eneste chimpanse i Ngogo er et individ,
der har sin egen unikke personlighed og sine egne mål.
For at afspejle det har forskere givet dem alle et navn.
Ngogo-samfundet er sofistikeret.
Det er et komplekst netværk af familie og sociale forbindelser…
… hvor hver chimpanse skal skabe relationer og finde sin plads i gruppen.
De fleste chimpansegrupper består af 50 eller 60 individer.
Men her i Ngogo er antallet dobbelt så stort.
Over 120 chimpanser lever sammen.
Det er den største gruppe, man har fundet.
Ngogo er et paradis for chimpanser.
Der er masser af frugttræer.
Og frugt er chimpansernes eksistensgrundlag.
Med så mange chimpanser, der hver især skal finde sin plads,
er konkurrencen stor.
Livet her handler om politik og magt.
Ngogo-samfundet er et hierarki.
Og chimpanserne leder altid efter muligheder for at stige i graderne.
Øverst i hierarkiet sidder Ngogos mest magtfulde chimpanse.
Jackson. Alfahannen.
31 ÅR GAMMEL
Jackson har været gruppens leder i seks år.
Men han er ved at blive gammel.
Hvis han skal blive på toppen, må han ikke udvise tegn på svaghed.
Han er nødt til at vise sin styrke.
Det her er det, Jackson ønsker.
Gruppen kalder og kommer til ham med respekt.
Men Jackson ved godt,
at nogle chimpanser udviser mindre respekt end andre.
En chimpanse på denne alder burde være for ung til at udfordre Jackson.
Men ikke alle chimpanser er så intelligente og selvsikre som Abrams.
Men Jackson er godt beskyttet.
Miles.
En kæmpestor chimpanse.
Den største, der er set i Ngogo.
Jackson og Miles har et tæt bånd…
…og plejer jævnligt hinanden.
Det er en frygtindgydende alliance.
Pleje er en vigtig del af livet for alle chimpanser.
Det er sådan, de skaber og vedligeholder sociale relationer.
For chimpanser svarer det til menneskers samtale.
Det er en højpolitisk affære.
Der planlægges.
Overtales.
Konspireres.
Alliancer dannes ved hjælp af pleje.
Og alliancer er lig med magt.
Selv de stærkeste chimpanser kæmper for at blive enehersker.
Valget af plejepartnere siger meget om ens status og ambitioner.
Men har man ingen plejepartnere,
er status og ambitioner den mindste af ens bekymringer.
GUS, 14 ÅR GAMMEL
Fjorten er en vanskelig alder for en chimpansehan.
Man er uafhængig af sin mor
og skal skabe relationer til andre hanner.
Det er lettere for nogle end for andre.
Gus er en outsider. Det kan han ikke blive ved med at være.
Han er nødt til at finde venner.
I Ngogo-skoven er det ikke klogt at være alene for længe ad gangen.
CHRISTINE, 21 ÅR GAMMEL
Christines unge er omkring seks måneder gammel.
I denne alder er hun stærkere og mere udviklet end et menneskebarn.
Men hun er stadig meget sårbar.
I Ngogo er det ikke alle unger, der når at blive et år.
Og det er grunden til, at hun først navngives ved denne milepæl.
Christine er nødt til at fokusere på ungen,
og det har skubbet den ældre unge, Nadine, ud i kulden.
NADINE, 7 ÅR GAMMEL
Før fik hun sin mors fulde opmærksomhed.
Nu bliver hun forsømt.
Selv for en chimpanse udvikler ungen sig hurtigt.
Og hun bliver mere selvstændig.
Hun vil gerne være social.
De fleste chimpanser er ret tolerante over for unger.
Men det sikreste er at starte med en tæt på ens egen størrelse.
Problemet er, at unge chimpanser finder sig i langt mindre.
Jo mere uafhængig ungen bliver, desto flere problemer kan hun opleve.
Store hanner udgør en trussel.
Står hun i vejen for dem, kan hun komme slemt til skade.
Med en alfahan som Jackson, der når og hvor som helst kan demonstrere sin magt…
…kan Christine aldrig slappe helt af.
Det hele er lidt overvældende.
Hendes mor har oplevet det før.
Hun er ikke bekymret.
Men det er hendes storesøster.
De første tegn på et bånd mellem søstre.
Ngogo er en regnskov.
Storme er en del af livet her.
Og chimpanserne søger som regel ly.
Men det gælder ikke alle.
Nogle chimpanser henter styrke fra stormen.
Og udnytter den til en usædvanlig magtdemonstration.
Regndansen.
Abrams udsender stærke signaler.
Indtil videre er Jackson passiv.
Før eller siden må han gøre noget.
For Abrams bliver mere selvsikker for hver dag, der går.
Gus er stadig alene.
Men han har en plan.
Gus er akavet, men han er ikke dum.
Jackson er ikke den eneste, der bemærker, at Abrams er på vej op.
Det kan være en mulighed for at skabe en meget nyttig relation.
Gus prøver virkelig.
En opkomling som Abrams lader sig pleje af de fleste chimpanser.
Den egentlige prøve for Gus er, om Abrams også plejer ham.
Afvisning.
Abrams søger en langt vigtigere plejepartner.
Hvis Abrams kan lave sin egen alliance med Jacksons vigtigste allierede,
vil det svække Jacksons position som alfa.
Og Miles virker modtagelig.
Jackson fornemmer, at Abrams ånder ham i nakken.
Han må have gruppen forenet under hans ledelse.
Forenet mod en fælles fjende.
Chimpanser er territoriale skabninger.
Ngogo-gruppen lever i et afgrænset territorium,
der er omgivet af andre, fjendtlige chimpanser.
For at sikre deres ressourcer patruljerer de grænserne.
Det er farligt at være på patrulje.
Men det er så vigtigt at forsvare territoriet,
at selv de mest usandsynlige kandidater nogle gange deltager.
Hver chimpanse må overveje det.
Er det risikoen værd?
Pork Pie er ikke den sejeste eller modigste chimpanse.
Men selv for ham er det sandsynligvis risikoen værd.
Gruppen er på vej mod deres nordlige grænse.
Patruljer kan dække mange kilometer og vare i flere anspændte timer.
Selv de største, mest aggressive hanner bliver nervøse,
når de nærmer sig grænselandet.
Pork Pie holder sig i baggrunden
og fortsætter kun modstræbende.
Abrams er derimod præcis, hvor han ønsker at være.
Lige midt i det hele.
Da gruppen når den nordlige grænse
og går ind i ukendt territorium, bliver situationen farligere.
Venskaber mellem chimpansegrupper eksisterer ikke.
Når to grupper mødes, er der to muligheder.
Løb eller angrib.
Chimpanserne lytter efter kald og bevægelse.
Pork Pie har fået nok.
Han forlader patruljen.
Alene.
Men Gus bliver.
Der er andre chimpanser i nærheden.
Og de er fjendtlige.
De skal vurdere, hvem der er flest.
Og beslutte, om de skal trække sig eller angribe.
Jackson har Miles bag sig.
Der er ingen vej tilbage. De har besluttet sig for at angribe.
Angrebet gav pote.
Gruppen fra nord trak sig.
Det er en succes for patruljen.
Grænsen er sikker,
og de kan sejrrigt vende tilbage til midten af deres territorium.
Så længe de fleste store hanner er væk, kan Christine endelig slappe af.
Ungen bliver stærkere.
Og det er på tide, at hun udforsker endnu en vigtig del af livet i Ngogo.
Kronetaget.
Ikke imponeret.
Christine kan ikke lade hende klatre så højt op, at et fald kan være farligt.
Så er det nok for i dag.
Patruljen vender tilbage fra grænselandet.
Og de har bemærket noget i trætoppene.
Ngogo-gruppen tolererer ikke andre chimpanser i deres område.
Men de deler skoven med andre primater.
Deriblandt flere store grupper af mindre aber.
De mindre aber er ikke chimpansers rivaler.
De er føde.
Kød er en velkommen kilde til næring for chimpanser.
Men det er mere end det.
Deling af kød har stor betydning både socialt og strategisk.
Jackson deler med sine allierede.
Og først og fremmest deler han med Miles.
Samtidig udelader han med vilje andre.
Udelukkelsen af Abrams er et tegn på,
at Jackson, indtil videre, stadig har magten i Ngogo.
En sejrrig patrulje og en vellykket jagt.
Det har været en god dag for Jackson og Ngogo-chimpanserne.
Mindre aber er en vigtig fødekilde for Ngogo-chimpanserne.
Men den vigtigste fødekilde er og bliver frugttræer,
som er Ngogo-samfundets eksistensgrundlag.
Et figentræ midt i området bærer frugt,
og chimpanserne kan slappe af og nyde en fest.
Gus har brugt meget af sit liv på at se til fra sidelinjen.
Han er mere opmærksom end de fleste og bemærker hurtigt noget usædvanligt.
Det er Pork Pie.
Han blev fanget alene… og dræbt af en rivaliserende gruppe…
…midt i Ngogo-området.
Hvis en chimpanse kan dræbes her…
…betyder det, at skovriget…
…og alle chimpanserne i det…
…ikke længere er sikre.
Tekster af: Nanette Skjødt Sørensen